《蝶恋花 其二 杏花》
明代·曹溶

几度寻芳穿绣陌。燕子初来，便觉寒无力。人倚玉楼成旧识，春衫也借花颜色。

不比桃夭能暖客。曲曲江边，零落尤堪惜。煮酒香时重见忆，卖饧天气曾吹笛。

作者简介：（1613—1685）明末清初浙江嘉兴人，字秋岳，一字洁躬，号倦圃，别号金陀老圃。明崇祯十年进士，官御史。清顺治元年，授原官，后屡起屡踬，至广东布政使，降山西阳和道，以裁缺去官。工诗。富藏书。有《刘豫事迹》、《静惕堂诗集》、《静惕堂词》、《倦圃莳植记》等。